b'\n_START_ARTICLE_\nEnerhiyang madilim\n_START_PARAGRAPH_\nSa pisikal na kosmolohiya, dalubtalaan at selestiyal na mekanika, ang Enerhiyang madilim (Ingles: dark energy) ang hipotetikal na anyo ng lakas na tumatagos sa lahat ng kalawakan(space) at may kagawiang mag-akselera ng paglawak (expansion) ng sansinukob. Ang madilim na enerhiya ang pinaka-tinatanggap na teoriya upang ipaliwanag ang mga obserbasyon simula mga 1990 na nagpapakitang ang uniberso ay lumalawak sa papabilis na rate. Sa pamantayang modelo ng kosmolohiya, ang madilim na enerhiya ay kasalukuyang nagsasaalang-alang para sa 73% ng kabuuang masa-enerhiya ng uniberso.'